**Litér Község Önkormányzat**

**2017. évi költségvetéséről szóló**

**3/2017. (III.6.) önkormányzati rendeletét módosító**

**…/2018. (......) önkormányzati rendeletének indokolása**

**és hatástanulmánya**

ÁLTALÁNOS INDOKOLÁS

Litér Község Önkormányzatának Képviselő-testülete az Alaptörvény 32. cikk (1) bekezdés a.) és f.) pontja alapján, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat és hatásköreiről szóló 1991. évi XX. törvény 138. § (1) bekezdés b) pontjában, az államháztartásról szóló 2011. évi CXCV. törvény 23. § (1) bekezdésében kapott felhatalmazás alapján alkotta meg az Önkormányzat 2017. évi költségvetéséről szóló rendeletét, melyet a tényleges teljesítésekhez igazítva módosít.

RÉSZLETES INDOKOLÁS

A Litér Község Önkormányzata 2017. évi költségvetésében az alábbi előirányzatok módosítása vált szükségessé:

**Bevételi előirányzatok módosítása**

Litér Önkormányzat bevételi előirányzatainak alakulását az 1. melléklet tartalmazza.

Az **államháztartáson belüli működési támogatásokon (B1)** a könyviteli forintos nyilvántartás és a határozatban foglalt ezer forintban megadott költségvetési összegek között kerekítési különbözet alakult ki, ezek belső átcsoportosítással kerülnek rendezésre. Rendszeres gyermekvédelmi kedvezményben részesülők (Erzsébet utalvány) módosított előirányzatának 2017.12. havi teljesítéshez való igazítása érdekében 154 ezer Ft előirányzat emelést kell könyvelni.

A B1 főrovat előirányzata így 185 056 ezer Ft-ra emelkedett.

**Közhatalmi bevételek (B3)** fősoron belső módosításként 1 050 ezer Ft került átcsoportosításra Gépjármű adókról Értékesítési és forgalmi adókra. A kerekítés szabályai miatt 1 ezer Ft értékben kell emelni az előirányzat összegén.

A B3 főrovat előirányzata így 126 510 ezer Ft-ra emelkedett.

**A működési bevételekre (B4)** költségvetési soron a kerekítés szabályai miatt 1 ezer Ft értékben kell emelni az előirányzat összegén.

A B4 főrovat előirányzata így 13 237 ezer Ft-ra változott.

**Felhalmozási célú átvett pénzeszközök (B7)** költségvetési soron a kerekítés szabályai miatt 1 ezer Ft értékben kell emelni az előirányzat összegén.

A B7 főrovat előirányzata így 190 ezer Ft-ra emelkedett.

**A finanszírozási bevételek (B8)** fő rovaton belül az Államháztartáson belüli megelőlegezések (B814) rovaton került elszámolásra 2018. évi közfoglalkoztatási támogatás megelőlegezése 239 ezer Ft emeléssel. Kerekítés szabályai miatt 1 ezer Ft értékben kell csökkenteni az előirányzat összegén.

A B8 főrovat előirányzata így 142 378 ezer Ft-ra emelkedett.

Az Önkormányzat 2017. évi költségvetésének módosított bevételi előirányzata **839 075 ezer** **Ft-ra** változik.

**Kiadási előirányzatok módosítása:**

Litér Önkormányzatának kiadási előirányzatainak alakulását az 3. melléklet tartalmazza.

**Személyi juttatások (K1)** költségvetési előirányzati soron a kerekítés szabályai miatt 2 ezer Ft értékben kell csökkenteni az előirányzat összegén.

A K1 főrovat előirányzata így 68 699 ezer Ft-ra csökkent.

A **munkaadókat terhelő járulékok és szociális hozzájárulási adó (K2)** soron a kerekítés szabályai miatt 2 ezer Ft értékben kell növelni az előirányzat összegén.

A K2 főrovat előirányzata így 15 430 ezer Ft-ra emelkedett.

**Dologi kiadásoknál (K3)** a kerekítés szabályai miatt 1 ezer Ft értékben kell csökkenteni az előirányzat összegén.

A K3 főrovat előirányzata így 62 056 ezer Ft-ra csökkent.

**Ellátottak pénzbeli juttatásai (K4)** sorona rendszeres gyermekvédelmi kedvezményben részesülők (Erzsébet utalvány) módosított előirányzatának 2017.12. havi teljesítéshez való igazítása érdekében 154 ezer Ft előirányzat emelést kell könyvelni.

A K4 főrovat előirányzata így 5 934 ezer Ft-ra csökkent.

**Egyéb működési célú kiadások (K5)** a kerekítés szabályai miatt 1 ezer Ft értékben kell emelni az előirányzat összegén. Belső átcsoportosítás vált szükségessé 467 ezer Ft értékben az Egyéb elvonások és befizetésekről a helyi önkormányzatok előző évi elszámolásából származó kiadásokra.

A K5 főrovat előirányzata így 220 898 ezer Ft-ra emelkedett.

**Beruházásoknál (K6)** a kerekítés szabályai miatt 1 ezer Ft értékben kell növelni az előirányzat összegén.

A K6 főrovat előirányzata így 318 406 ezer Ft-ra emelkedett.

**Finanszírozási kiadásoknál (K9)** fő rovaton belül az Államháztartáson belüli megelőlegezések (K915) rovaton került elszámolásra 2018. évi közfoglalkoztatási támogatás megelőlegezése 239 ezer Ft emeléssel. Kerekítés szabályai miatt 1 ezer Ft értékben átcsoportosítás kell végezni rovaton belül.

A K9 főrovat előirányzata így 88 130 ezer Ft-ra emelkedett.

Az Önkormányzat kiadásainak főösszege a bevételi főösszeggel egyezően **839 075 ezer Ft-ra** módosul.

**HATÁSVIZSGÁLAT**

A hatásvizsgálat során vizsgálva volt:

**Társadalmi, gazdasági, költségvetési hatás:**

Az Önkormányzat költségvetésének stabilitását a módosítás nem befolyásolja, mivel belső átcsoportosításokat tartalmaz, valamint a bevételi és kiadási fő összeg változása nem befolyásolja a stabilitást, mert a kiadás növekedésének mértékével megegyezően növekedett a bevételi növekedés mértéke is.

**Környezet- és egészségügyi hatása**:

A rendeletnek nincs ezen tényezőkre hatása.

Adminisztratív terheket befolyásoló hatás:

Adminisztratív teher tekintetében az előirányzatok átvezetése a könyvviteli nyilvántartásokon a pénzügyi-adminisztrációs munkafolyamatok megnövekedésével jár.

**Jogszabály megalkotásának szükségessége, a jogalkotás elmaradásának várható következménye:**

A rendelet megalkotásának szükségességét a könyvelés hitelességének megtartása indokolta.

**Személyi, szervezeti, tárgyi és pénzügyi feltételei:**

A rendelet alkalmazásához szükséges személyi, tárgyi és szervezeti feltételek adottak.